૧૯૯૪માં જ મનીલા ફિલ્મ ફેસ્ટિવલ યોજાયો હતો તેના એવોર્ડ સમારંભમાં વિવેકા પ્રેઝન્ટર હતી. પ્રેઝન્ટર તરીકે તેણે ગરબડ કરીને ચકચાર જગાવેલી. એવોર્ડવિજેતા અભિનેત્રીના નામનું કવર આપવાને બદલે તેણે બીજાનું નામ લખેલું કવર સાથી પ્રેઝન્ટરને આપી દીધું. વિવેકાએ જે અભિનેત્રીનું નામ હતું તેના બદલે આ રુફ્ફા ગુતિરેઝના નામવાળું કવર તેના સહઉદ્ઘાોષકને આપ્યું. ચાલુ કેમેરાએ તે મોટેથી બોલી ‘ટેક ઇટ, ટેક ઇટ!’ બીજા એક ઉદ્ઘોષકે જે ખરેખર વિજેતા અભિનેત્રી હતી તેનું નામ વાંચ્યું હતું. ત્યાર બાદ વિવેકાએ મોરેશિયસ છોડી દીધો. ભારતમાં તે વખતે ઐશ્વર્યા અને સુસ્મિતા સેન મિસ વર્લ્ડ અને મિસ યુનિવર્સ બન્યા પછી ફેશનઉદ્યોગના ધમધમાટની શરૂઆત થઈ ગઈ હતી. વિવેકાને ભારતમાં જ કારકિર્દી બનાવવી હતી અને એવામાં કામસૂત્રની જાહેરખબર મળી ગઈ.